Klana

Klana () ir ostas pilsēta Malaizijā, Selanoras štata karaliskā galvaspilsēta un otra lielākā pilsēta. Klana atrodas Rietummalaizijas rietumos pie Klanas upes ietekas Malakas šaurumā  no valsts galvaspilsētas Kualalumpuras, kuras aglomerācijā Klana faktiski ietilpst. Klanas osta ir 12. noslogotākā pārkraušanas osta un 12. noslogotākā konteineru osta pasaulē."TOP 50 WORLD CONTAINER PORTS". World Shipping Council.

Vēsture 
Klana ir sena apdzīvota vieta, kur atrastie arheoloģiskie artefakti datēti ar 2. gadsimtu p.m.ē. Pilsētas atrašanās vieta ar alvu bagātās Klanas upes ielejas izejā uz jūru kopš seniem laikiem nodrošināja tai stratēģisku nozīmību. Dažādos vēstures avotos minēta kopš 11. gadsimta. 15. gadsimtā Klana bija Melakas sultanāta pakļautībā. Pēc sultanāta krišanas portugāļu rokās Klanu kontrolēja Džohoras sultāns. 17. gadsimtā Klanas ielejā apmetās bugi, kas 1765. gadā nodibināja Selanoras sultanātu. 19. gadsimtā sakarā ar augošo alvas pieprasījumu pasaulē Klana sāka strauji attīstīties. No 1868. līdz 1880. gadam Klanas piepilsēta Džugra bija faktiskā Selanoras galvaspilsēta. 1880. gadā Selanoras galvaspilsētu pārcēla uz Kualalumpuru, bet Klana palika sultāna rezidence. 1901. gadā tika uzbūvēta jaunā Klanas osta (Port Klang). No 1974. līdz 1977. gadam Klana bija faktiskā Selanoras galvaspilsēta līdz Šahalamas oficiālajai inaugurācijai. 2023. gadā Klanai piešķīra lielpilsētas statusu.

 Atsauces 

 Ārējās saites 

Kategorija:Malaizijas pilsētas